Βαλκανικό Κύπελλο Ελπίδων Ποδοσφαίρου

Το Βαλκανικό Κύπελλο Έθνικών Ομάδων Ελπίδων καθιερώθηκε το 1968 ανάμεσα στις αντίστοιχες εθνικές ομάδες των έξι βαλκανικών κρατών, σε μια περίοδο που βρισκόταν σε ακμή η διαβαλκανική αθλητική συνεργασία. Πραγματοποιήθηκαν συνολικά 12 διοργανώσεις ως το 1983. Οι πρώτες εννέα διοργανώσεις, ως το 1976, διεξήχθησαν σε ετήσια βάση. Στη συνέχεια, και ως το 1983, έγιναν άλλες τρεις. Δικαίωμα συμμετοχής είχαν οι έξι χώρες που υπήρχαν στη Βαλκανική χερσόνησο πριν διαλυθεί η Γιουγκοσλαβία: Ελλάδα, Τουρκία, Βουλγαρία, Ρουμανία, Γιουγκοσλαβία και Αλβανία. Η διοργάνωση ήταν αρκετά δημοφιλής, τουλάχιστον στις πρώτες χρονιές, και αποτέλεσε υποκατάστατο του προπολεμικού Βαλκανικού Κυπέλλου Εθνών.

 Το ξεκίνημα 

Η αρχική απόφαση για τη δημιουργία μιας ποδοσφαιρικής διοργάνωσης εθνικών ομάδων ελπίδων ανάμεσα στις έξι βαλκανικές χώρες πάρθηκε στο Βαλκανικό Αθλητικό Συνέδριο που διεξήχθη στις 24 και 25 Φεβρουαρίου 1968 στην Κωνσταντινούπολη, έπειτα από πρόταση της τουρκικής ποδοσφαιρικής ομοσπονδίας.εφ. "Αθλητική Ηχώ", 2/3/1968, σ. 2 Η οριστική απόφαση και οι λεπτομέρειες του τρόπου διεξαγωγής καθορίστηκαν στο επόμενο αντίστοιχο συνέδριο που έγινε στην Αθήνα.εφ. "Αθλητική Ηχώ", 20/5/1968, σ. 9 Αποφασίστηκε η διοργάνωση να έχει μορφή τουρνουά με βαθμολογία, διάρκειας δέκα περίπου ημερών και να διεξάγεται κάθε χρόνο σε διαφορετική χώρα. Έπειτα από πρόταση της ΕΠΟ, το 1ο Βαλκανικό Κύπελλο ορίστηκε να διεξαχθεί στη Θεσσαλονίκη, στο Καυτανζόγλειο Στάδιο, το Σεπτέμβριο του 1968 και τα επόμενα να διεξάγονται κάθε Ιούνιο. Το 1977 αποφασίστηκε να μην διεξάγεται ως τουρνουά σε μία χώρα αλλά οι ομάδες από τον προκριματικό γύρο ως τον τελικό να δίνουν διπλούς αγώνες εντός/εκτός έδρας. Έτσι χρειάστηκαν δυο χρόνια για την ολοκλήρωση της διοργάνωσης. Με τη μορφή αυτή δεν διεξήχθη ξανά.

 Μορφές διεξαγωγής 

 Τουρνούα σε ενιαίο όμιλο με βαθμολογία: 1968, 1969, 1970, 1971.
 Τουρνουά δύο ομίλων των τριών ομάδων. Οι πρώτες στον τελικό και οι δεύτερες στον μικρό τελικό (για την 3η θέση): 1972, 1973, 1974, 1975, 1976.
 Δύο προκριματικοί όμιλοι δύο γύρων με αγώνες εντός/εκτός έδρας και οι πρώτες σε διπλό τελικό: 1977-78.
 Τουρνουά δύο ομίλων των τριών ομάδων. Οι πρώτες στον τελικό και οι δεύτερες στον μικρό τελικό (για την 3η θέση): 1981, 1983.

 Διοργανώσεις - Νικητές 

 Χρονιές Διοργανώτριες πόλεις Νικήτριες Βαθμολογία ή τελικός1968Θεσσαλονίκη 1) Βουλγαρία 4β. 2) Ελλάδα 3β. (6-4) 3) Τουρκία 3β. (4-5) 4) Ρουμανία 2β.1969Σίμπιου,  Βουκουρέστι  1) Ελλάδα 6β. (8-4) 2) Ρουμανία 6β. (6-7) 3) Αλβανία 4β. 4) Βουλγαρία 3β. 5) Τουρκία 1β.1970Σόφια  1) Βουλγαρία 5β. 2) Τουρκία 5β. 3) Αλβανία  5β. 4) Ρουμανία 3β. 5) Ελλάδα 2β.1971Αθήνα 1) Ελλάδα 7β. 2) Βουλγαρία 6β. 3) Ρουμανία 4β. 4) Αλβανία 2β.  5) Γιουγκοσλαβία 1β.1972Σμύρνη  Τελικός: Γιουγκοσλαβία - Τουρκία: 2-1 3η θέση: Βουλγαρία - Αλβανία: 2-0 5η θέση: Ελλάδα εφ. "Μακεδονία", 15.8.1972 1973Σκόπια Τελικός: Γιουγκοσλαβία - Βουλγαρία:  3η θέση: Τουρκία - Ελλάδα: 1-01974Βουκουρέστι  Τελικός: Ρουμανία - Αλβανία: 1-0  3η θέση: Βουλγαρία - Ελλάδα: 3-11975Χάσκοβο,  Ντιμίτροβγκραντ Τελικός: Βουλγαρία - Γιουγκοσλαβία: 2-2 (8-7 πέναλτι) Για την ανάδειξη του νικητή χτυπήθηκαν 24 πέναλτι, κάτι που αποτελούσε παγκόσμιο ρεκόρ την εποχή εκείνη,  εφ. "Μακεδονία", φ. 1/7/1975, σ. 4.   3η θέση: Ελλάδα - Ρουμανία: 3-21976Θεσσαλονίκη  Τελικός: Γιουγκοσλαβία - Ελλάδα: 1-0  3η θέση: Αλβανία - Βουλγαρία: 5-31977-78 Δεν έγινε σε μια χώρα   Τελικός: Γιουγκοσλαβία - Ρουμανία: ;  3η θέση: 1981Βόλος  Τελικός: Αλβανία - Βουλγαρία:  3η θέση: Ρουμανία - Ελλάδα: 2-01983Στάρα Ζαγόρα  Τελικός: Βουλγαρία - Ελλάδα: 1-0  3η θέση: 

 Σημειώσεις 

Κατηγορία:Διοργανώσεις ποδοσφαίρου εθνικών ομάδων